Ō Gbɔɔ Ɛlā Ō Ka Ɔwɛ Olɔhi | Ō jé Ɔkpá mla Ō Nwu Ācɛ Ɛlā\nOKLƆCƐ ƆMƐ 1\nŌ Gbɔɔ Ɛlā Ō Ka Ɔwɛ Olɔhi\nÚklɔ́ kú Ācotɛ̄hɔ̄ 17:22\nƆDĀ NƐ A CIKA Ō YA: Ɛlā ō bi gbɔɔ ŋma ajɛ ku uwɔ kóō ŋmo unwu, ikpɛyi ɛlā ku uwɔ kóō teyi peee, ku a klla mafu ɔdā nōo ya ɛɛ nɛ ācɛ nōo yɔ i jahɔ gā uwɔ a cika ō po ɛlā ku uwɔ a.\nYa ku ɛlā a kóō ŋmo unwu. Bi ɔka ō da, ɛlā ō ka, ɔdā nɛ ācɛ má ipu oyeeyi ɛ, amāŋ bi ɔka ku aɔdā nōo gē ya nōo lɔfu lɛ abɔ kwu ācɛ nōo yɔ i jahɔ gā uwɔ a ɔtu.\nLɛ ɛlá gbo taajɛ lɔɔlɔhi lɛyikwu ɔdā nōo géē he ācɛ nɛ a gáā kɛla lɛ uwa a ɔtu mla ɔdā nōo wɛ unwalu ku uwa a. Cɛɛ, ku a ya ku ɛlā ō bi gbɔɔ ŋma ajɛ ku uwɔ a kóō tɛɛma kwu āhɔ̄ ku uwa.\nYa ku ikpɛyi ɛlā ku uwɔ kóō teyi peee. Ya ku ɛlā nɛ a gáā bi le gbɔɔ a kóō lɛ ikpɛyi ɛlā ku uwɔ teeyi peee, kóō klla lɛ ɔdā nōo ya ɛɛ nɛ a yɔ i kɛla lɛyikwu ikpɛyi ɛlā ɔɔma teyi peee.\nMafu ɔdā nōo ya nɛ ikpɛyi ɛlā ku uwɔ cɛgbá a. Ya ku ɛlā nɛ a gáā ka a kóō tɛɛma mla āhɔ̄ nɛ ācɛ nɛ ó yɔ i jahɔ gā uwɔ yɔ ipu nu a. Ɛgɛ nɛ ikpɛyi ɛlā a géē ta uwa abɔ a cika ō ta uwa eyī peee duu.\nEko nɛ a yɔ i tutu ɛlā ō ka tɛɛcɛ ku uwɔ, da iyi uwɔ ɔka kahinii, ‘Ɛdɔ unwalu nyá nɛ ayinɛ um nɔnya mla ayinɛ um nɔnyilɔ yɔ i má ipu ujɔ nɛ um yɔ a?’ Cɛɛ, ku a kɛla o bi gbɔɔ ŋma ajɛ ku uwɔ, ɔwɛ nōó géē cika lɛ ɛgbá ku uwa.\nO ya ɛɛ ku a jé ɛlā nōo lɔfu he ɔcɛ ɔtu a, a cika ō leyi taajɛ lɔɔlɔhi ku a má aɔdā nōo yɔ ɔlɛ nu amāŋ ɛdɔ uklɔ nɛ ó bi abɔ yɔ i ya a. Ɛlā ō ka ku uwɔ kóō gbɔɔ mla ɔka ō da amāŋ ō kɛla ligii lɛyikwu aɔdā nɛ a má a.\nŌ YA LƆHI FIYƐ IPU ƆKPÁ Ō JÉ MLA Ō NWU ĀCƐ ƐLĀ​—AUVIDIO\nƐgɛnyá nɛ a géē ya ku ācɛ nōo yɔ i jahɔ gā uwɔ a kéē po ɛlā nɛ a gáā ka a?\nŌ jé Ɔkpá mla Ō Nwu Ācɛ Ɛlā—Ō Gbɔɔ Ɛlā Ō Ka Ɔwɛ Olɔhi